Η **Γραμμή 7 Βούλα-Πειραιάς** **(«ΒΟΥΛΑ-ΠΕΙΡ»)** είναι γραμμή του τραμ Αθήνας (μέχρι το 2021, Γραμμή 3 ***«Θουκυδίδης»*** η οποία στους χάρτες απεικονιζόταν με μπλε χρώμα). Διαθέτει 43 στάσεις και σχεδόν ολόκληρη, ακολουθεί τα παράλια της νότιας Αθήνας. Εγκαινιάστηκε στις 19 Ιουλίου 2004 μαζί με τις γραμμές 4 και 5, και στις 6 Δεκεμβρίου 2021 η γραμμή 3 μετονομάστηκε σε γραμμή 7. Η γραμμή ενώνει τον Πειραιά με το Ασκληπιείο Βούλας.

Σήμερα, η γραμμή ξεκινάει από την Αγία Τριάδα του Πειραιά, διέρχεται από το Σ.Ε.Φ στο Φάληρο, και συνεχίζει στην Καλλιθέα και το Παλαιό Φάληρο. Εκεί, ενώνεται με την γραμμή 6 στην στάση Έδεμ και Πικροδάφνη. Μετά συνεχίζει νοτιοανατολικά δίπλα στη Λεωφόρο Ποσειδώνος, μέσα από τον Άλιμο και το Ελληνικό και φθάνει στη στάση Κέντρο Ιστιοπλοΐας, μεταξύ Ελληνικού και Γλυφάδας. Από το σημείο αυτό, απομακρύνεται λίγο από τη λεωφόρο Ποσειδώνος, προχωράει νότια, πιο κοντά στην ακτή και μετά διασχίζει τη λεωφόρο Ποσειδώνος και μπαίνει στο κέντρο της Γλυφάδας (πλατεία Βάσως Κατράκη), όπου μελλοντικά θα ανταποκρίνεται με τη Γραμμή 2 του Μετρό της Αθήνας. Λίγο μετά, εξέρχεται από τη Γλυφάδα, ακολουθεί για λίγο την παραλιακή λεωφόρο και καταλήγει στο Ασκληπιείο Βούλας.

Επέκταση προς Πειραιά
---------------------

Στις 15 Δεκεμβρίου 2021 παραδόθηκε σε χρήση η επέκταση της γραμμής 7 «Ακτή Ποσειδώνος - Ασκληπιείο Βούλας» από το Σ.Ε.Φ. προς τον Πειραιά, συνολικού μήκους 5,4 χλμ. με 11 στάσεις προσωρινά. Η γραμμή του τραμ στον Πειραιά είναι μονής τροχιάς, δηλαδή τα τραμ διέρχονται από κάθε στάση προς μία μόνο κατεύθυνση. Η διαδρομή **Φάληρο - Πειραιάς** έχει τις στάσεις *Γήπεδο Καραϊσκάκη - Μ. Ασίας - Λαμπράκη - Ευαγγελίστρια - Πλ. Δεληγιάννη - Δημαρχείο - Ακτή Ποσειδώνος* (Τερματική στάση, προσωρινά εκτός λειτουργίας) ενώ η διαδρομή **Πειραιάς - Φάληρο** έχει τις στάσεις *Αγ. Τριάδα - Πλ. Ιπποδαμείας - 34ου Συντάγματος - Ανδρούτσου - Ομ. Σκυλίτση - Σ.Ε.Φ*. Με την ολοκλήρωση της επέκτασης, η νέα τερματική στάση στο δυτικό άκρο της Γραμμής 7 θα είναι η στάση *«Ακτή Ποσειδώνος»* που θα βρίσκεται πλησίον των υφιστάμενων σταθμών Πειραιά.

Στάσεις
-------

|  |
| --- |
| **Στάσεις Γραμμής 7** |
| Όνομα | Εγκαίνια | Συνδέσεις | Περιοχή |
| **Δήμος** | **Π. Ενότητα** |
| ***Ακτή Ποσειδώνος*** | *-* | *Καμία* | Πειραιάς | Πειραιάς |
| **Αγία Τριάδα** | 15 Δεκεμβρίου 2021 |
| **Δημαρχείο** | Γραμμή 3 (Μετρό Αθήνας)Γραμμή 3 (Μετρό Αθήνας) |
| **Πλατεία Ιπποδαμείας** | *Καμία* |
| **Πλατεία Δεληγιάννη** |
| **34ου Συντάγματος Πεζικού** |
| **Ευαγγελίστρια** |
| **Ανδρούτσου** |
| **Λαμπράκη** |
| **Ομηρίδου Σκυλίτση** |
| **Μικράς Ασίας** |
| **Σ.Ε.Φ.** | 19 Ιουλίου 2004 | Γραμμή Ηλεκτρικού (Μετρό Αθήνας)Γραμμή Ηλεκτρικού (Μετρό Αθήνας) |
| **Γήπεδο Καραϊσκάκη** | 6 Δεκεμβρίου 2021 |
| **Νέο Φάληρο** | 19 Ιουλίου 2004 | *Καμία* |
| **Μοσχάτο** | Μοσχάτο-Ταύρος | Νότιος Τομέας Αθηνών |
| **Καλλιθέα** | Καλλιθέα |
| **Τζιτζιφιές** |
| **Δέλτα Φαλήρου** | Παλαιό Φάληρο |
| **Αγία Σκέπη** |
| **Τροκαντερό** |
| **Πάρκο Φλοίσβου** |
| **Φλοίσβος** |
| **Μπάτης** |
| **Έδεμ** | Γραμμή 6 (Τραμ Αθήνας)Γραμμή 6 (Τραμ Αθήνας) |
| **Πικροδάφνη** | Άλιμος |
| **Μαρίνα Αλίμου** | *Καμία* |
| **Καλαμάκι** |
| **Ζέφυρος** |
| **Λουτρά Αλίμου** |
| **Ελληνικό** | Ελληνικό-Αργυρούπολη |
| **1η Αγίου Κοσμά** |
| **2η Αγίου Κοσμά** |
| **Άγιος Αλέξανδρος** |
| **Ελλήνων Ολυμπιονικών** |
| **Κέντρο Ιστιοπλοΐας** |
| **Πλατεία Βεργωτή** | Γλυφάδα |
| **Παραλία Γλυφάδας** |
| **Παλαιό Δημαρχείο** |
| **Πλατεία Β.Κατράκη** |
| **Αγγέλου Μεταξά** |
| **Πλατεία Εσπεριδών** |
| **Κολυμβητήριο** |
| **Ασκληπιείο Βούλας** | 16 Νοεμβρίου 2007 | Βάρη-Βούλα-Βουλιαγμένη |

Παραπομπές
----------

1. ↑  «Έργα Τραμ στον Πειραιά - Α΄ Φάση». *Χάρτης Τραμ*. Αττικό Μετρό Α.Ε. Αρχειοθετήθηκε από το πρωτότυπο στις 28 Δεκεμβρίου 2015. Ανακτήθηκε στις 14 Οκτωβρίου 2013.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σύστημα Μέσων Μαζικής Μεταφοράς Αθηνών |
| --- |
|  |
|  Μετρό | 
* Πειραιάς – Κηφισιά
* Ανθούπολη – Ελληνικό
* Δημοτικό Θέατρο – Αεροδρόμιο
* Άλσος Βεΐκου – Γουδή
 |
|  |
|  Τραμ | 
* Σύνταγμα – Πικροδάφνη
* Ακτή Ποσειδώνος – Ασκληπιείο Βούλας
 |
|  |
|  Προαστιακός | 
* **Π1** Πειραιάς – Αεροδρόμιο
* **Π2** Πειραιάς – Κιάτο
* **Π3** Αθήνα – Χαλκίδα
* **Π4** Άνω Λιόσια – Αεροδρόμιο
* **Π5** Αίγιο – Αεροδρόμιο
 |
|  |
| Οδικές Συγκοινωνίες | 
* Λεωφορεία
* Τρόλεϊ (Γραμμές 1,2,3,4,5,6,10,11,12,14,15,16,17,18,19,20,21,24,25)
 |

 |